અમદાવાદ: કોંગ્રેસનાં રાષ્ટ્રીય અધ્યક્ષા સોનિયા ગાંધી પોતાની નાદુરસ્ત તબિયતના કારણે પ્રથમ તબક્કાની ચૂંટણી પ્રચાર દરમ્યાન પક્ષના પ્રચાર માટે ગુજરાત આવી શક્યાં નથી. આજે ગુજરાત વિધાનસભાની કુલ ૮૯ બેઠક માટે મતદાન થઇ રહ્યું હોઇ બીજા અને છેલ્લા તબક્કાની ચૂંટણીનું મતદાન આગામી ગુરુવાર તા.૧૪ ડિસેમ્બરે થશે, જોકે સોનિયા ગાંધી બીજા તબક્કાની ચૂંટણીના પ્રચારકાર્યમાં પણ જોડાવાનાં નથી. આમ, પ્રથમ વખત સોનિયા ગાંધી ગુજરાતમાં ચૂંટણી પ્રચાર કરવા આવવાનાં નથી.